## Pravilnik o stručnoj spremi i radnom iskustvu, načinu polaganja stručnog ispita i provjere stručne osposobljenosti za obavljanje određenih poslova u rudarstvu

### NN 21/1992 (9.4.1992.), Pravilnik o stručnoj spremi i radnom iskustvu, načinu polaganja stručnog ispita i provjere stručne osposobljenosti za obavljanje određenih poslova u rudarstvu

# MINISTARSTVO ENERGETIKE I INDUSTRIJE

Na temelju članka 67. stavka 2. Zakona o rudarstvu ("Narodne novine",
br. 27/91). te članka 91. Zakona o upravi ("Narodne novine",
br. 16/78, 50/78, 29/85. 41/90, 47190 i 53A/91) ministar energetike i industrije
uz suglasnost ministra prosvjete, kulture i športa donosi

## PRAVILNIK

### o stručnoj spremi i radnom iskustvu, načinu polaganja stručnog ispita i provjere stručne osposobljenosti za obavljanje određenih poslova u rudarstvu

1. OPĆE ODREDBE

Članak 1.

Ovim pravilnikom propisuju se:

1. Stručna sprema i radno iskustvo koje moraju imati radnici za obavljanje
određenih poslova u rudarstvu.

2. Način polaganja stručnog ispita

3. Postupak provjere stručne osposobljenosti za obavljanje određenih
poslova u rudarstvu.

Članak 2.

Pod poslovima iz članka 1. točke 1. ovoga pravilnika smatraju se poslovi
s posebnim ovlaštenjima i odgovornostima:

1. Rukovanje rudarskim strojevima i postrojenjima

2. Rukovanje izvoznim postrojenjima u oknima rudnika

3. Rukovanje eksplozivnim sredstvima

4: Neposredni nadzor kod izvođenja rudarskih radova (nadzornici)

5. Stručni nadzor i organizacija izvođenja rudarskih radova (poslovođa),

8. Samostalno obavljanje rudarskih mjerenja

7. Tehničko rukovođenje rudarskim pogonom, radnom jedinicom ili službom

8. Tehničko rukovođenje na više rudarskih pogona, odnosno na razini
rudarskog poduzeća ili samostalnog poduzetnika

9. Izrada dokumentacije o rezervama mineralnih sirovina

10. Izrada i revizija rudarskih projekata.

II. STRUČNA SPREMA I RADNO ISKUSTVO

Članak 3.

Poslove rukovanja rudarskim strojevima , postrojenjima iz članka 2.
točka 1. ovoga pravilnika mogu obavljati kvalificirani radnici rudarske
ili odgovarajuće struke, koji imaju uvjerenje o stručnoj osposobljenosti
za rukovanje određenim strojem ili postrojenjem.

Na poslove samostalnog rukovanja izvoznim postrojenjem iz članka 2.
točka 2. ovoga pravilnika može se rasporediti radnik koji pored uvjeta
iz stavka 1. ovoga članka, ima i najmanje tri mjeseca praktičnog rada pod
nadzorom iskusnog radnika ovlaštenog za obavljanje tih poslova.

Uvjerenje o stručnoj osposobljenosti za radnike iz stavka 1. i 2. ovoga
članka izdaje rudarsko poduzeće, odnosno samostalni poduzetnik, nakon komisijske
provjere poznavanja propisa i praktičnog rukovanja odgovarajućim strojem
ili postrojenjem.

Članak 4.

Poslove samostalnog rukovanja eksplozivnim sredstvima iz članka 2. točka
3. ovoga pravilnika (u daljem tekstu palitelj mina) mogu obavljati kvalificirani
radnici rudarske ili odgovarajuće struke, koji imaju dvije godine radnog
iskustva na eksploataciji mineralnih sirovina i položen ispit iz poznavanja
propisa primjene i praktičnog rukova- nja eksplozivnim sredstvima.

Prije pristupanja ispitu za palitelja mina radnici su obvezni, najmanje
tri mjeseca raditi na poslovima miniranja uz palitelja mina.

Ispit za palitelja mina polaže se pred komisijom rudarskog poduzeća,
samostalnog poduzetnika, odnosno ovlaštene obrazovne ustanove, uz obvezno
prisustvo rudarskog inspektora. Osobama koje su položile ispit osnivač
komisije izdaje uvjerenje o osposobljenosti za obavljanje poslova palitelja
mina.

Članak 5.

Poslove palitelja mina mogu obavljati i radnici srednje, više i visoke
stručne spreme rudarske struke, koji su po nastavnom programu stekli teorijsko
znanje o eksplozivnim sredstvima i miniranju, pod uvjetom da su prethodno
najmanje tri tjedna takve poslove obavljali pod nadzorom palitelja mina.

Članak 6.

Palitelji mina dužni su svake godine pristupiti kontrolnom ispitu iz
poznavanja propisa o eksplozivnim sredstvima, pred komisijom rudarskog
poduzeća, odnosno samostalnog poduzetnika.

Članak 7.

Poslove neposrednog nadzora (nadzornici) kod izvođenja rudarskih radova
iz članka 2. točka 4. ovog pravilnika, mogu obavljati: .

1. Kod podzemnih i površinskih rudarskih radova, radnici koji imaju
najmanje srednju stručnu spremu rudarske struke, dvije godine radnog iskustva
na odgovarajućim rudarskim radovima nakon stećene stručne spreme te položen
stručni ispit.

2. Na pogonima i objektima za oplemenjivanje mineralnih sirovina (drobilane,
separacije, flotacije), radnici koji imaju najmanje srednju stručnu spremu
rudarske ili odgovarajuće struke, dvije godine radnog iskustva na navedenim
poslovima nakon stećene stručne spreme i položen stručni ispit.

3. Na radovima istraživanja mineralnih sirovina, radnici koji imaju
najmanje srednju stručnu spremu rudarske ili geološke struke, dvije godine
radnog iskustva na tim poslovima nakon stećene stručne spreme i položen
stručni ispit.

4. Na elektro i strojarskom održavanju rudarskih strojeva i postrojenja,
radnici koji imaju najmanje IV. stupanj stručne spreme elektro ili strojarske
struke, dvije godine radnog iskustva na tim poslovima nakon stećene stručne
spreme i položen stručni ispit.

Poslove iz stavka 1. ovog članka pri istraživanju, eksploataciji i oplemenjivanju
nafte i prirodnog plina mogu obavljati i radnici koji imaju najmanje srednju
stručnu spremu odgovarajuće struke, dodatno osposobljavanje u rudarsko-naftnoj
struci, dvije godine radnog iskustva na tim poslovima i položen stručni
ispit. Dodatno osposobljavanje obavlja se prema programu ustanove, koja
vrši osposobljavanje, odobrenom od strane Ministarstva energetike i industrije.

Članak 8.

Poslove stručnog nadzora i organizacije izvođenja rudarskih radova (poslovođa)
iz članka 7. točke 1. do 4. ovoga pravilnika, mogu obavljati radnici koji
su najmanje jednu godinu obavljali poslove neposrednog nadzora na odgovarajućim
poslovima.

Članak 9.

Poslove samostalnog obavljanja rudarskih mjerenja (članak 2. točka 6.
ovog pravilnika) u jami ili na površinskom kopu može obavljati radnik koji
ima najmanje srednju stručnu spremu rudarske ili geodetske struke, dvije
godine radnog iskustva na poslovima rudarskih mjerenja i položen stručni
ispit.

Članak 10.

Poslove tehničkog rukovodenja rudarskim pogonom, radnom jedinicom ili
tehničkom službom iz članka 2. točka 7. ovoga pravilnika mogu obavljati:

1. Na eksploataciji mineralnih sirovina:

- radnici koji imaju višu ili visoku stručnu spremu rudarske struke,
dvije godine radnog iskustva nakon stećene stručne spreme i položen stručni
ispit;

- radnici koji imaju srednju stručnu spremu rudarske struke, četiri
godine radnog iskustva nakon stećene stručne spreme i položen stručni ispit.

2. Na pogonima i objektima za oplemenjivanje mineralnih sirovina (drobilane,
separacije, flotacije);

- radnici koji imaju višu ili visoku stručnu spremu rudarske ili odgovarajuće
struke, dvije godine radnog iskustva na tim poslovima nakon stećene stručne
spreme i položen stručni ispit;

- radnici koji imaju srednju stručnu spremu rudarske ili odgovarajuće
struke, četiri godine radnog iskustva na tim poslovima nakon stećene stručne
spreme i položen stručni ispit.

3. Na istraživanju mineralnih sirovina:

- radnici koji imaju višu ili visoku stručnu spremu rudarske ili geološke
struke, dvije godine radnog iskustva nakon stećene stručne spreme i položen
stručni ispit;

- radnici koji imaju srednju stručnu spremu rudarske ili geološke struke,
četiri godine radnog iskustva nakon stećene stručne spreme i položen stručni
ispit.

4. Na elektro i strojarskom održavanju:

- radnici koji imaju višu ili visoku stručnu spremu elektro ili strojarske
struke, dvije godine radnog iskustva na tim poslovima nakon stećene stručne
spreme i položen stručni ispit:

- radnici koji imaju srednju stručnu spremu elektro ili strojarske struke,
četiri godine radnog iskustva na tim poslovima nakon stećene stručne spreme
i položen stručni ispit.

5. Na rudarskim mjerenjima:

- radnici koji imaju višu ili visoku stručnu spremu rudarske ili geodetske
struke, dvije godine radnog iskustva na tim poslovima nakon stećene spreme
i položen stručni ispit;

- radnici koji imaju srednju stručnu spremu rudarske ili geodetske struke,
četiri godine radnog iskustva na tim poslovima nakon stećene spreme i položen
stručni ispit.

Clanak 11.

Poslove iz članka 2. točke 4, 5. i 7. ovog pravilnika na jednostavnim
rudarskim radovima kod površinske eksploatacije mineralnih sirovina iz
članka 3. točke 4, 5. i 7. Zakona o rudarstvu može obavljati radnik koji
ima najmanje osnovno obrazovanje i stručno je osposobljen za obavljanje
tih poslova.

Provjeru stručne osposobljenosti obavlja komisija iz članka 18. prema
programu iz članka 19. ovoga pravilnika.

Jednostavnim rudarskim radovima iz stavka 1. ovoga članka smatraju se
rudarski radovi koji se izvode na osnovi rudarskog projekta primjenom jednostavnih
strojeva, na jednoj etaži, bez upotrebe eksploziva.

U slučaju nedoumice u ocjeni jednostavnosti rudarskih radova mjerodavno
je tumačenje Ministarstva energetike i industrije.

Članak 12.

Poslove glavnog tehničkog rukovodioca na više rudarskih pogona ili naftno-plinskih
polja odnosno na razini rudarskog poduzeća ili samostalnog poduzetnika,
članak 2. točka 8. ovoga pravilnika, mogu obavljati radnici koji imaju
visoku stručnu spremu rudarske struke i koji su najmanje dvije godine proveli
na poslovima tehničkog rukovođenja iz članka 10. ovoga pravilnika.

Članak 13.

Dokumentaciju o rezervama mineralnih sirovina iz članka 2. točka 9.
ovoga pravilnika mogu samostalno izrađivati radnici koji imaju visoku stručnu
spremu rudarske ili geološke struke, tri godine radnog iskustva nakon stećene
stručne spreme i položen stručni ispit.

Dokumentaciju za obnovu rezervi, ako se ona sastoji samo od obračuna
količine mineralne sirovine, mogu izradivati radnici koji imaju najmanje
srednju stručnu spremu rudarske, geološke ili odgovarajuće struke, i položen
stručni ispit.

Članak 14.

Izradom rudarskoga projekta (odgovorni projektant) ili dijela rudarskog
projekta (projektant) članka 2. točka 10. ovoga pravilnika mogu rukovoditi
radnici koji imaju visoku stručnu spremu rudarske struke, tri godine radnog
iskustva nakon stečene stručne spreme i položen stručni ispit.

Izradom dijelova rudarskog projekta iz drugih stručnih podrućja (strojarstvo,
elektrika, graditeljstvo i dr.) mogu rukovoditi radnici koji imaju visoku
stručnu spremu odgovarajuće struke, tri godine radnog iskustva u toj struci
nakon stečene stručne spreme i položen stručni ispit.

Izradom rudarskog projekta za izvođenje rudarskih radova iz članka 11.
ovoga pravilnika može rukovoditi radnik koji ima najmanje srednju stručnu
spremu rudarske struke, četiri godine radnog iskustva nakon stećene spreme
i položen stručni ispit.

Članak 15.

Član komisije za reviziju rudarskog projekta iz članka 2. točka 10.
ovoga pravilnika može biti radnik koji ima visoku stručnu spremu rudarske
struke, pet godina radnog iskustva u toj struci nakon stećene stručne spreme
i položen stručni ispit.

Članak 16.

Poslove iz članka 4, 5, 7, 8,10, i 12. ovoga pravilnika kod podzemnih
rudarskih radova ugroženih metanom ili eksplozivnom ugljenom prašinom,
mogu obavljati samo radnici koji pored navedenih uvjeta u tim člancima
imaju i najmanje dvije godine radnog iskustva u takvim jamama.

Članak 17.

Pod stručnom spremom rudarske struke iz članka 4, 7, 9,10,12,13,14.
i 15. ovoga pravilnika smatra se sprema stećena u srednjim školama i fakultetima,
koji prema svom

nastavnom programu izučavaju rudarska istraživanja, podzemnu i površinsku
eksploataciju te oplemenjivanje mineralnih sirovina kao osnovne stručne
predmete.

O odredivanju odgovarajuće stručne spreme u slučaju spora mjerodavno
je tumaćenje Ministarstva energetike i industrije.

III. POSTUPAK POLAGANJA STRUČNOG ISPITA

Članak 18.

Stručni ispiti iz članka 7. ovoga pravilnika polažu se pred ispitnom
komisijom, koju osniva rudarsko poduzeće, odnosno samostalni poduzetnik
kod kojih je kandidat zaposlen. Za članove komisije mogu se imenovati radnici
koji imaju visoku stručnu spremu rudarske ili druge odgovarajuće struke
i položen stručni ispit. Za predsjednika komisije imenuje se nadležni rudarski
inspektor.

Više rudarskih poduzeća ili samostalnih poduzetnika mogu osnivati zajedničku
komisiju za polaganje stručnih ispita prema kriterijima iz stavka 1. ovoga
članka.

Stručnom ispitu mogu pristupiti radnici koji imaju odgovarajuću stručnu
spremu prema članku 7. ovoga pravilnika i navršene dvije godine stručne
prakse.

Članak 19.

Stručni ispit za kandidate iz članka 7. ovoga pravilnika sastoji se
iz provjere poznavanja:

- Propisa o rudarstvu,

- Propisa o zaštiti na radu,

- Pravilnika o tehničkim normativima iz grane rudarstva gdje kandidat
radi i iz zaštite na radu.

Članak 20.

Stručni ispiti iz članka 9.10,13,14. i 15. ovoga pravilnika za radnike
rudarske struke polažu se pred ispitnom komisijom koju osniva ministar
energetike i industrije.

Stručni ispiti za radnike ostalih struka, navedenih u člancima iz stavka
1. ovoga članka (geodetska, geološka, strojarska i elektro struka) polažu
se pred komisijama republičkih organa uprave nadležnih za navedene struke;
s tim što jednog člana ovih komisija imenuje Ministarstvo energetike i
industrije.

Stručnom ispitu mogu pristupiti radnici koji imaju odgovarajuću stručnu
spremu i najmanje dvije godine stručne prakse za radnike više ili visoke
stručne spreme, odnosno najmanje četiri godine stručne prakse ili dvije
godine stručne prakse i položen stručni ispit iz članka 18. ovoga pravilnika
za radnike srednje stručne spreme.

Članak 21.

Ispitna komisija, iz članka 20. stavka 1. ovoga pravilnika sastoji se
od predsjednika, tri člana i tajnika. Predsjedniku i članovima komisije
imenuju se i zamjenici.

Komisija se imenuje za razdoblje od četiri godine.

Članak 22.

Troškove polaganja stručnih ispita snosi rudarsko poduzeće ili samostalni
poduzetnik koji upućuje kandidata na polaganje ispita.

Iznimno od odredbi stavka 1. ovoga članka troškove snosi sam kandidat
kada zahtjev za polaganje stručnog ispita nije uputilo rudersko poduzeće,
odnosno samostalni poduzetnik.

Članak 23.

Stručni ispit za kandidate iz članka 9, 10, 13, 14. i 15. ovoga pravilnika
sastoji se iz obrade pismene radnje i usmenog dijela ispita.

Članak 24

Prijavu za polaganje stručnog ispita kandidat pddnosi ispitnoj komisiji
osobno ili preko rudarskog poduzeća odnosno samostalnog poduzetnika gdje
je zaposlen.

Uz prijavu treba priložiti:

- izvod iz matične knjige rođenih;

- svjedočanstvo (diplomu) o školskoj spremi;

- potvrdu o provedenoj stručnoj praksi;

- prijedlog dviju tema za pismenu radnju (pismeni dio stručnog ispita).

Članak 25.

Primljenu prijavu razmatra ispitna komisija, te utvrđuje da li kandidat
ispunjava propisane uvjete za polaganje stručnog ispita.

Kandidatu koji ispunjava uvjete za polaganje stručnog ispita komisija
odreduje temu za pismenu radnju, o čemu ga pismeno izvještava.

Kandidatu koji ne ispunjava uvjete za polaganje stručnog ispita komisija
takoder dostavlja obavijest uz povrat priložene dokumentacije.

Članak 26.

Pismena radnja treba sadržavati obradu nekog praktičnog problema (zadatka)
iz područja struke uz detaljniji prikaz odgovarajućih mjera zaštite na
radu.

Kandidat za polaganje stručnog ispita najkasnije 30 dana prije polaganja
usmenog dijela ispita, dostavlja komisiji svoju pismenu radnju radi pregleda
i ocjenjivanja.

Pismenu radnju kandidata pregleda član ispitne komisije, o čemu podnosi
mišljenje ispitnoj komisiji.

Ako ispitna komisija utvrdi da pismena radnja ne zadovoljava, kandidat
ne može pristupiti usmenom dijelu ispita. O negativnoj ocjeni pismene radnje
ispitna komisija izvješćuje pismeno kandidata neposredno ili preko poduzeća
u kome je kandidat zaposlen.

Članak 27.

Usmeni dio stručnog ispita za obavljanje poslova iz članka 9,10,13,14.
i 15. ovoga pravilnika sastoji se iz obrane pismene radnje i provjere poznavanja:

- Propisa o rudarstvu,

- Propisa o zaštiti na radu,

- Propisa o izgradnji objekata,

- Propisa o zaštiti od požara,

- Pravilnika o tehničkim normativima iz oblasti rudarstva i zaštite
na radu,

- Ustava,

- Propisa o poduzećima,

- Propisa o radnim odnosima.

Članak 28.

Po završetku ispita ispitna komisija ocjenjuje cjelokupan uspjeh kandidata
ocjenama "položio ispit" ili "nije položio ispit".

Predsjednik ispitne komisije usmeno saopćava kandidatu rezultat polaganja
ispita i daje obrazloženje odluke ispitne komisije.

Članak 29.

Ako kandidat na usmenom dijelu ispita ne zadovolji iz nekog područja
ima pravo na ponovno polaganje iz tog područja u roku koji mu odredi komisija.

Članak 30.

Kandidat koji nije položio usmeni dio stručnog ispita ne može pristupiti
ponovnom polaganju prije isteka dva mjeseca.

Članak 31.

O polaganju ispita vodi se zapisnik. U zapisnik se unose svi važniji
podaci o tijeku ispita, kao što su:

- naziv i sastav ispitne komisije,

- datum i mjesto održavanja ispita,

- prezime i ime kandidata, datum i mjesto rođenja i mjesto boravka,

- pitanja postavljena kandidatu i uspjeh kandidata po ispitnim oblastima
i u cjelini.

Zapisniku se prilažu i svi priloženi dokumenti vezani za ispit.

Članak 32.

Kandidatu, koji položi stručni ispit, osnivač ispitne komisije iz članka
18. ili 20. ovoga pravilnika izdaje uvjerenje o položenom stručnom ispitu
(Obrasci uvjerenja tiskani su uz ovaj pravilnik i čine njegov sastavni
dio).

Članak 33.

Osnivač ispitne komisije vodi knjigu evidencije o kandidatima koji su
polagali stručni ispit, koja sadrži:

- ime i prezime kandidata,

- datum i mjesto rođenja,

- datum polaganja stručnog ispita,

- da li je ispit položio ili nije,

- broj izdatog uvjerenja o položenom stručnom ispitu,

- naziv poduzeća u kome je kandidat zaposlen.

Knjiga evidencije mora biti sa numeriranim stranicama, povezana i ovjerena
pečatom.

IV. ZAVRŠNE ODREDBE

Članak 34.

Rudarske projekte mogu izradivati poduzeća i samostalni poduzetnici
registrirani u obavljanje te djelatnosti.

Poduzeća i samostaini poduzetnici iz stavka 1. ovoga članka moraju imati
u stalnom radnom odnosu najmanje jednog djelatnika, koji zadovoljava uvjete
članka 14. stavak 1. i 2. ovog pravilnika.

Rudarska poduzeća i samostalni poduzetnici registrirani za eksploataciju
mineralnih sirovina mogu izrađivati rudarske projekte za svoje potrebe
ako imaju u stalnom z radnom odnosu djelatnika koji zadovoljava odredbe
članka 14. ovog pravilnika.

Članak 35.

Ovaj pravilnik stupa na snagu osmoga dana od dana objave u "Narodnim
novinama".

Ministar energetike i industrije

dr. Enco Tirell, dipl. ing., v. r.

```
__________________________________________________________________________________

                                        OBRAZAC UVJERENJA O PROVJERI STRUČNE
                                        OSPOSOBLJENOSTI
                                        IZ ČLANKA 11. OVOGA PRAVILNIKA

__________________________
        (Naziv poduzeća)

__________________________
        (sjedište)

Broj :_____________________

__________________________
        (datum)

Na temelju članka 66. Zakona o rudarstvu ("Narodne novine", broj 27/91) i zapisnika Komisije sa održanog ispita provjere stručne osposobljenosti______________ , izdaje se
                                                        (datum)

                                        UVJERENJE

        ______________________________________________________
                        (prezime, očevo ime i ime)

roden ________________________ u__________________ , općina ____________________
        (dan. mjesec i god.)                    (mjesto)

u radnom odnosu kod_________________________________________________________
                                                (naziv i sjedište poduzeća)

stručno je osposobljen ___________________ ( za obavljanje poslova prema članku 11.
                        (datum osposobljavanja)
Pravilnika o stručnoj spremi i radaom iskustvu, načinu polaganja stručnog ispita i provjere stručne osposobljenosti za obavljanje određenih poslova u rudarstvu.

Predsjednlk                             M. P.                           Direktor
ispitne komisije

_____________________                                           ____________________
(prezime, ime i zvanje)                                         (prezime, ime i zvanje)

__________________________________________________________________________________

__________________________________________________________________________________

                                                OBRAZAC UVJERENJA O POLOŽENOM
                                                STRUČNOM ISPITU IZ ČLANKA 20. OVOGA
                                                PRAVILNIKA

REPUBLIKA HRVATSKA
MINISTARSTVO ENERGETIKE I INDUSTRIJE ·

Klasa:__________________________

Urbroj :_________________________

Redni broj evidencije_____________

Na temelju članka 66. Zakona o rudarstvu ("Narodne novine", broj 27/91)

                                MINISTARSTVO ENERGETIKE I INDUSTRIJE

                                                izdaje

                                                UVJERENJE

_____________________________ rođen _______________________ u _________________
        (ime, ime oca i prezime)

općina__________________________ , Republika__________________________________

zaposlen u__________________________________________________________________
                                        (poduzeće u kojem je zaposlen)
polagao-la je dana ___________________________ stručni ispit za pred komisijom Ministarstva energetike i industrije.
Prema ocjeni komisije _________________________________________________________
                                                (ime, ime oca i prezime)

položio-la je stručni ispit.

U ________________________ dana___________________ 19__________

Predsjednik                                             Pomoćnik ministra
ispitne komisije

_____________________                           _______________________

__________________________________________________________________________________

                                                OBRAZAC UVJERENJA O POLOŽENOM
                                                STRUČNOM ISPITU IZ ČLANKA 18. OVOGA
                                                PRAVILNIKA

_______________________________
        (Naziv poduzeća)

_______________________________
                (sjedište)

Broj:__________________________

______________________________
                (datum)

Na temelju članka 66. Zakona o rudarstvu ("Narodne novine", br. 27/91) i zapisnika Komisije sa održanog stručnog ispita _________________________ , izdaje se
                                        (datum)

                                                UVJERENJE

                        ____________________________________________
                                        (prezime, očevo ime i Ime)

rođen ________________________ u _______________________ općina________________
        (dan, mjesec i god.)                            (mjesto)

u radnom odnosu kod _________________________________________________________
                                                (naziv i sjedište poduzeća)

položio je ___________________________________________________________________
                                                (datum polaganja)
stručni ispit za obavljanje poslova nadzornika prema članku 65. Zakona o rudarstvu ("Narodne novine", br. 27/91) pred Komisijom za polaganje stručnog ispita za nadzornike kod __________________ _____________________________________________
                (naziv i sjedište poduzeća)
formiranom na osnovi članka 18. Pravilnika o stručnoj spremi i radnom iskustvu, načinu i programu poIaganja stručnog ispita, te provjere stručne osposobljenosti za obavIjanje određenih poslova u rudarstvu.

Predsjednik                                     M. P.                           Direktor
ispitne komisije

_____________________                                                   ___________________
(prezime. ime i zvanje)                                                 (prezime, ime i zvanje)

```

Pravilnik, NN 21/1992-481